જેને પગલે ડીએફઓ એમ.એમ.મુની તથા આરએફઓ એ.વી.ઠાકર દ્વારા ગામની સીમમાં ત્રણ પાંજરા ગોઠવવામાં આવ્યા હતા. ગઇરાત્રે બે પાંજરામાં દિપડીઓ સપડાઇ ગઇ હતી. આ બંને દિપડીઓને હાલમાં જસાધારના એનીમલ કેર સેન્ટરમાં ખસેડવામાં આવી છે. આ વિસ્તારમાં હજુ બે દિપડા પણ આંટા મારતા હોવાનુ કહેવાય છે. તો બીજી તરફ બે પૈકી એક દિપડી બચ્ચાવાળી છે. કોળી યુવાન પર હુમલા બાદ ઉશ્કેરાયેલા તેના બે ભાઇઓએ એક બચ્ચાને મારી નાખ્યુ હતુ. પરંતુ દિપડીને સામાન્ય રીતે બે થી ત્રણ બચ્ચા હોય છે. ત્યારે પકડાયેલી દિપડીના બચ્ચા અસુરક્ષિત ન રહે તે માટે પણ વનવિભાગે પગલા ભરવા પડશે.